985 íslenskir læknar sendu stjórnvöldum áskorun um að axla ábyrgð á vanda heilbrigðiskerfisins. Þeir mótmæla langdregnu sinnuleysi yfirvalda.
Í áskorun sinni segja læknarnir að ítrekuð loforð um aðgerðir og úrbætur innan kerfisins hafi verið svikin. Theódór Skúli Sigurðsson, svæfingalæknir, er forsvarsmaður verkefnisins. Hann segir umræðu síðustu daga og ástand innan veggja spítalans hafa verið kornið sem fyllti mælinn.
Kornið sem fyllti mælin eru nokkur atriði sem hafa verið í umræðunni og viðvarandi neyðarástand vegna aðstæðna innan landspítalans.
Theódór segir að læknar hafi stigið fram og látið áhyggjur sínar í ljós en talað fyrir daufum eyrum stjórnvalda.
Okkar tilraun núna var að reyna að ýta
Theódór segist sjaldan hafa fundið fyrir jafn mikilli umræðu um málið á milli starfsmanna Landspítalans sem Theodór segir þreytta eftir heimsfaraldur. Nú mæti þeim sparnaðarkrafa af hálfu spítalans. Krafist sé frekari afkasta, meiri árangurs fyrir minna fjármagn. Eitthvað verði undan að láta og hann segist hafa verulegar áhyggjur af bæði öryggi sjúklinga og lækna.
Í áskorun læknanna eru þær úrbætur sem þeir krefjast útlistaðar. Þar á meðal er krafa um að öldrunarþjónusta verði endurskipulögð fyrir allt suðvesturhorn landsins. Taka þurfi á skorti á gjörgæslurýmum hér á landi en síendurtekið þarf að fresta stórum skurðaðgerðum.
Þá er gagnrýnt að verkefni séu flutt til heilsugæslustöðva án samráðs og án þess fjármagns sem þurfi til að takast á við verkefnin.
Að mati læknanna ættu yfirvöld þá að hlúa meira að framsæknum fyrirtækjum í heilbrigðisrekstri í stað þess að líta á þau sem andstæðinga.
Læknar segjast vera orðnir þreyttir á sinnuleysi stjórnvalda í garð heilbrigðiskerfisins. Tæplæga þúsund læknar hafa skorað á stjórnvöld að axla ábyrgð á stöðu heilbrigðiskerfisins.